แบบรายงานการเปิดเผยข้อมูลเพิ่มเติมของบริษัทที่ออกหุ้น

3.การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการ

รพ ศิครินทร์ มีรายได้จากการรักษาพยาบาลมีเตียงรับผู้ป่วยไว้ค้างคืน(ผู้ป่วยใน) ขนาด 180 เตียง
มีแพทย์ผู้เชี่ยวชาญครบทุกสาขาเปิดบริการตลอด 24 ชม.
และเพื่อคุณภาพชีวิตที่สมบูรณ์การบริการจึงเป็นแบบครบวงจรตั้งแต่การบำบัดรักษา
ส่งเสริมดูแลสุขภาพ การฟื้นฟูสมรรถภาพ ลักษณะของลูกค้าเป็นประชาชน
และพนักงานของบริษัทที่อยู่ในบริเวณใกล้เคียงกับที่ตั้งของโรงพยาบาล
ลักษณะรายได้มาจากการให้บริการรักษาพยาบาลทั้งในแบบรับผู้ป่วยไว้ค้างคืน (ผู้ป่วยใน)
และแบบไม่ต้องค้างคืน (ผู้ป่วยนอก) นอกจากนี้ รพ.ศิครินทร์ ยังเปิดให้บริการในแผนกธาราบำบัด
ซึ่งเป็นโรงพยาบาลแห่งแรกที่เปิดให้บริการสำหรับผู้ป่วยที่มีความจำเป็นต้องออกกำลังกายในน้ำ
เช่นผู้ป่วยที่เป็นอัมพาต,ผู้สูงอายุ ,เด็กทารก และหญิงมีครรภ์ เป็นต้น

รพ.รัทรินทร์ มีรายได้จากการรักษาพยาบาลมีเตียงรับผู้ป่วยไว้ค้างคืน(ผู้ป่วยใน) ขนาด 100 เตียง
มีแพทย์ผู้เชี่ยวชาญครบทุกสาขาเปิดบริการตลอด 24 ชม ลักษณะของลูกค้าเป็นประชาชน
และพนักงานของนิคมอุตสาหกรรมและบริษัทที่อยู่ในบริเวณใกล้เคียงกับที่ตั้งของโรงพยาบาล
ลักษณะรายได้มาจากการให้บริการรักษาพยาบาลทั้งในแบบรับผู้ป่วยไว้ค้างคืน (ผู้ป่วยใน)
และแบบไม่ต้องค้างคืน (ผู้ป่วยนอก)

รพ.เทพารักษ์ ขณะนี้ระงับการดำเนินงานก่อสร้าง

รพ.ศิครินทร์ หาดใหญ่ มีรายได้จากการรักษาพยาบาลมีเตียงรับผู้ป่วยไว้ค้างคืนขนาด 400 เตียง
ประกอบกิจการสถานพยาบาลในรูปของโรงพยาบาลรับรักษาผู้ป่วยมีรายได้จากการรักษาพยาบาล
มีเตียงรับผู้ป่วยไว้ค้างคืน (ผู้ป่วยใน) และแบบไม่ต้องค้างคืน (ผู้ป่วยนอก) มีเจ้าหน้าที่ พยาบาล
และบุคลากรด้านต่างๆ คอยให้บริการตรวจรักษาตลอด 24 ชั่วโมง
และเพื่อคุณภาพชีวิตที่สมบูรณ์การบริการจึงเป็นแบบครบวงจรตั้งแต่การบำบัดรักษา
การส่งเสริมดูแลสุขภาพ การฟื้นฟูสมรรถภาพ ตลอดจนถึงการให้บริการป้องกันโรคต่างๆ
ลักษณะของลูกค้าเป็นประชาชน
และพนักงานของบริษัทที่อยู่ในบริเวณใกล้เคียงกับที่ตั้งของโรงพยาบาล

รพ.ศิครินทร์ หาดใหญ่ ได้รับการส่งเสริมการลงทุน
จากคณะกรรมการส่งเสริมการลงทุนโดยมีสิทธิประโยชน์ดังนี้

สิทธิและประโยชน์

1. ได้รับยกเว้นอากรขาเข้า สำหรับเครื่องจักรตามที่คณะกรรมการพิจารณาอนุมัติ

2.
ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม
มีกำหนดเวลา 5 ปี นับแต่วันที่มีรายได้จากการประกอบกิจการนั้น

ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคล
ได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกิน
5 ปี นับแต่วันพ้นกำหนดเวลานั้น โดยจะเลือกหักจากกำไรสุทธิของปีใดปีหนึ่งหรือหลายปีก็ได้

3.
ได้รับยกเว้นไม่ต้องนำเงินปันผลจากกิจการไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคลนั้น

4. ได้รับลดหย่อนภาษีเงินได้นิติบุคคลสำหรับกำไรสุทธิ
ได้รับจากการลงทุนในอัตราร้อยละห้าสิบของอัตราปกติ มีกำหนด 5 ปี
นับจากวันที่พ้นกำหนดระยะเวลาตามมาตรา 31 วรรคหนึ่ง

5. ได้รับอนุญาตให้หักค่าขนส่ง ค่าไฟฟ้า และค่าประปา สองเท่าของค่าใช้จ่ายดังกล่าว
เป็นระยะเวลา 10 ปี นับแต่วันที่เริ่มมีรายได้จากการประกอบกิจการ

6. ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก
ร้อยละยี่สิบห้าของเงินลงทุนนอกเหนือไปจากค่าเสื่อมราคาตามปกติ

7. ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

เงื่อนไข

1. เครื่องจักรที่ได้รับยกเว้นอากรขาเข้าจะต้องนำเข้ามาภายใน 24 เดือน
นับแต่วันที่ออกบัตรส่งเสริม หากไม่สามารถนำเข้ามาได้ทันภายในกำหนด
ต้องได้รับอนุมัติให้ขยายเวลาการนำเข้าจากคณะกรรมการ

2. จะต้องเริ่มงานภายใน 6 เดือน
นับแต่วันที่ออกบัตรส่งเสริมและเมื่อเริ่มงานดังกล่าวแล้วให้รายงานพร้อมทั้งส่งหลักฐานให้สำนักงานทราบ

3. ต้องดำเนินการให้แล้วเสร็จพร้อมที่จะเปิดดำเนินการภายในกำหนดเวลาไม่เกิน 30 เดือน
นับแต่วันที่ออกบัตรส่งเสริม

4. ต้องมีทุนจดทะเบียนไม่น้อยกว่า 250 ล้านบาท
ก่อนออกบัตรส่งเสริมและจะต้องชำระเต็มมูลค่าหุ้นก่อนเปิดดำเนินการ

บริษัท เซอร์จิเทค จำกัด ประกอบธุรกิจจำหน่ายยา เวชภัณฑ์ทางการแพทย์และ เครื่องมือแพทย์
มีทุนจดทะเบียน 35 ล้านบาท

3.2 การตลาดและภาวะการแข่งขัน

1)  นโยบายและลักษณะการตลาดของผลิตภัณฑ์และบริการที่สำคัญ

บริษัทศิครินทร์ จำกัด (มหาชน) มีโรงพยาบาลในเครือ 3 แห่ง
ซึ่งสามารถรองรับลูกค้าได้ตั้งแต่ลูกค้าระดับ C จนถึงลูกค้าระดับ A โดยโรงพยาบาลรัทรินทร์
จะรองรับลูกค้าระดับ C ถึง B และโรงพยาบาลเทพารักษ์ เดิมจะรองรับลูกค้าในระดับ C ถึงระดับ
B ปัจจุบันได้ระงับการก่อสร้างเนื่องจากเศรษฐกิจไม่เอื้ออำนวย
สำหรับโรงพยาบาลศิครินทร์นั้นจะรองรับลูกค้าระดับ B ถึงระดับ A โดยโรงพยาบาลศิครินทร์
ซึ่งเป็นโรงพยาบาลที่ทันสมัยที่สุดจะรับรักษาโรคที่โรงพยาบาลในเครืออีก 2 แห่ง
ไม่สามารถให้การรักษาได้ ผู้ป่วยของโรงพยาบาลในเครือทั้งหมด
สามารถย้ายไปทำการรักษายังโรงพยาบาลอีกแห่งหนึ่งได้ตามความต้องการ
และตามสถานะของผู้ป่วย สถานที่ตั้งของโรงพยาบาลในเครือแต่ละแห่งได้ตั้งกระจายกัน

จุดเด่นทางด้านการตลาดของโรงพยาบาลในเครือทั้งหมดจะเน้นการตลาดในเชิงรุกและการให้ความสำคัญในเรื่องของคุณภาพมาตรฐานในการรักษาพยาบาลและบริการ
โดยโรงพยาบาลศิครินทร์ และโรงพยาบาลรัทรินทร์ ได้รับการรับรองคุณภาพมาตรฐานสากล ISO
9001 VERSION 2000 นอกจากนี้บริษัทฯ ยังอยู่ใน
ระหว่างการดำเนินการพัฒนาคุณภาพมาตรฐานของโรงพยาบาลเพื่อเข้าสู่การรับรองมาตรฐาน HA
(Hospital Accreditation) สิ่งเหล่านี้แสดงให้เห็นว่า บริษัทฯ
ให้ความสำคัญกับคุณภาพในการให้การรักษาพยาบาล และการให้บริการที่เป็นเลิศ
เพื่อให้ผู้ที่เข้ามารับการรักษาเกิดความไว้วางใจและประทับใจ โดยบริษัทฯ
จะนำระบบคุณภาพมาตรฐานไปใช้กับโรงพยาบาลในเครือทุกแห่ง
เพื่อใช้เป็นมาตรฐานเดียวกันในการให้การรักษาพยาบาลและบริการ
ส่วนจุดด้อยทางการตลาดคือทำเลที่ตั้งของโรงพยาบาลศิครินทร์ เนื่องจากไม่ได้อยู่ติดถนนสายหลัก
ซึ่งทำให้การเดินทางเข้า-ออกโรงพยาบาลไม่ค่อยสะดวก ที่จอดรถไม่เพียงพอ
แต่ปัจจุบันบริษัทฯได้ดำเนินการเช่าที่ดินตรงข้ามโรงพยาบาลปรับปรุงเป็นที่จอดรถให้กับพนักงานและลูกค้าเพิ่มขึ้น

นโยบายการตั้งราคา

ในช่วงเศรษฐกิจซบเซาเช่นในปัจจุบัน
ผู้บริโภคส่วนใหญ่จะคำนึงถึงราคาเป็นปัจจัยหลักในการตัดสินใจซื้อสินค้าหรือบริการ
ในธุรกิจโรงพยาบาลก็เช่นเดียวกันจะเห็นได้ว่า
มีแนวโน้มที่ผู้บริโภคพยายามเสาะแสวงหาบริการทางการแพทย์ในราคาที่ต่ำกว่าที่อื่นๆ ดังนั้น
ในการตั้งราคาจึงควรคำนึงถึงราคาตลาดเป็นสำคัญ
การตั้งราคาที่สูงกว่าคู่แข่งขันอาจทำได้เพียงเล็กน้อย
หากสามารถแสดงให้ผู้บริโภคเห็นถึงความคุ้มค่าในการที่จะต้องจ่ายในราคาที่สูงกว่า
หรือสามารถหลีกเลี่ยงการจัดส่วนผสมของสินค้าและบริการที่มีความคล้ายคลึงกับโรงพยาบาลอื่นๆมากจนเกินไป

อย่างไรก็ตาม
ราคามาตรฐานที่ตั้งไว้สามารถปรับเปลี่ยนเพื่อความเหมาะสมตามความแตกต่างของผู้บริโภคและสถานการณ์ที่เปลี่ยนแปลงไป
เช่น ตั้งราคาที่แตกต่างกันสำหรับผู้บริโภคคนละกลุ่ม
การลดราคาช่วงระยะเวลาหนึ่งเพื่อเพิ่มยอดขาย
รวมถึงการนำเสนอส่วนผสมที่ลงตัวระหว่างคุณภาพและบริการที่ดีในราคาที่เหมาะสม

การจำหน่ายและช่องทางการจำหน่าย

การจำหน่ายและช่องทางการจำหน่ายต้องอาศัยความร่วมมือ จากหน่วยขาย การตลาด พัฒนาธุรกิจ
ลูกค้าสัมพันธ์ แพทย์ และพยาบาล ร่วมกันแสวงหาโอกาสหรือช่องทางการจำหน่ายดังนี้

1.การติดต่อลูกค้าทางโทรศัพท์ TELE-MARKETING

2.ให้ข้อมูลเพื่อนำไปสู่การขายในโครงการสุขภาพต่างๆ เช่น โปรแกรมตรวจสุขภาพ บัตรสมาชิก
บัตรศิครินทร์ทวีสิทธิ

การอบรมสัมมนา กิจการสานสัมพันธ์ ฯลฯ

3.การเยี่ยมผู้ป่วย ADMIT ประจำวัน

4.การหาข้อมูล และการออกพบลูกค้าเฉพาะกลุ่ม ซึ่งได้แก่กลุ่มลูกค้าที่ใช้ภาษาจีน ญี่ปุ่น อังกฤษ
เพื่อแนะนำตัว และเสนอแนะผลิตภัณฑ์หรือบริการของโรงพยาบาล

ลูกค้าของโรงพยาบาลสามารถแยกเป็นประเภทใหญ่ ๆ ได้ดังนี้

1. ลูกค้าทั่วไป ได้แก่ ผู้ป่วยที่มาใช้บริการรักษาพยาบาล
โดยตนเองเป็นผู้รับผิดชอบค่าใช้จ่ายที่เกิดขึ้น

2. ลูกค้าบริษัท ได้แก่ บริษัทต่าง ๆ
ที่มาทำสัญญากับทางโรงพยาบาลว่าจะรับผิดชอบค่าใช้จ่ายการรักษาพยาบาลพนักงานของตน
เมื่อมาใช้บริการตามเงื่อนไขและข้อตกลงที่ได้ทำกันไว้

3. ลูกค้ากองทุนเงินทดแทน ได้แก่ กลุ่มลูกค้าที่เป็นพนักงานของบริษัท หรือโรงงานต่าง ๆ
ที่เข้ารับการรักษาพยาบาลโดยมีสาเหตุการเจ็บป่วยเนื่องมาจากการทำงาน
ซึ่งสำนักงานประกันสังคมจะรับผิดชอบค่าใช้จ่ายให้ตามที่จ่ายจริง แต่ไม่เกิน 35,000 บาท
ต่อการเจ็บป่วย

4. ลูกค้าประกันสังคม ได้แก่ กลุ่มลูกค้าที่เป็นพนักงานของบริษัท
ซึ่งได้ถูกหักค่าจ้างเข้ากองทุนประกันสังคม สามารถใช้บริการรักษาพยาบาลจากโรงพยาบาลได้
ในการเจ็บป่วยที่มิได้เกิดจากการทำงาน ซึ่งต้องให้การรักษาจนกว่าจะหายหรือเสียชีวิต
โดยโรงพยาบาลจะได้รับเงินเหมาจ่ายเป็นค่ารักษาพยาบาลจากสำนักงานประกันสังคม ในอัตรา
1,100 บาท/คน/ปี

ข) ภาวะการแข่งขัน

ความผันผวนทางเศรษฐกิจในปี 2544 ที่ผ่านมามีผลกระทบโดยตรงต่อธุรกิจโรงพยาบาล
ดังที่กล่าวมาแล้วว่า ผู้บริโภคจะมีความห่วงใยสุขภาพมากยิ่งขึ้น ในขณะเดียวกัน
ก็จะระมัดระวังในการใช้จ่ายด้านสุขภาพที่เป็นรายการฟุ่มเฟือยให้น้อยลง
เช่นค่าใช้จ่ายทางด้านทันตกรรม ฯลฯ ซึ่งคาดว่าพฤติกรรมของผู้บริโภคนี้ยังคงเป็นต่อไปในระยะยาว
หรือเป็นไปตามภาวะเศรษฐกิจ แนวโน้มผลกระทบอีกอย่างหนึ่งคือ โครงการประกันสุขภาพ 30 บาท
รักษาทุกโรค ถึงแม้ในปัจจุบันยังไม่มีผลกระทบกับโรงพยาบาลในระดับห้าดาวมากนัก
แต่ในระยะยาวอาจส่งผลกระทบบ้างแต่ไม่มากนัก

ปี 2544 โรงพยาบาลเอกชนส่วนใหญ่ เน้นการพัฒนาระบบคุณภาพ เพื่อสร้างความมั่นใจ
และปรับปรุงภาพลักษณ์ ซึ่งการปรับเปลี่ยนดังกล่าว
มุ่งให้สอดคล้องกับพฤติกรรมของผู้บริโภคกลุ่มเป้าหมายหลักของโรงพยาบาลแต่ละระดับ
แม้ว่าโรงพยาบาลระดับเล็กก็ยังคงให้ความสำคัญกับการพัฒนาคุณภาพ ทั้งนี้เนื่องจาก
กลุ่มผู้บริโภคส่วนใหญ่ มีความรู้ และให้ความมั่นใจในระบบคุณภาพ ISO

นอกเหนือจากนี้ความเปลี่ยนแปลงด้านการประชาสัมพันธ์ ก็มีวิธีการที่หลากหลายมากยิ่งขึ้น
เช่นการเข้าร่วมเป็นผู้สนับสนุนในกิจกรรมสุขภาพด้านต่างๆ
เพื่อใช้เป็นช่องทางในการเสนอข่าวให้ประชาชนทั่วไปรับรู้ข้อมูล การประชาสัมพันธ์มุ่งเน้น
เพื่อให้ผู้บริโภครับรู้ในด้านต่างๆของโรงพยาบาล เช่นความเชี่ยวชาญ คลินิกใหม่
ระบบคุณภาพที่ได้รับ ฯลฯ

กลยุทธ์ด้านราคายังคงถูกหยิบยกมาเป็นเครื่องมือทางการขายอย่างต่อเนื่อง
โดยเฉพาะในส่วนของการตรวจสุขภาพประจำปีทั้งใน และนอกสถานที่

การสัมมนาเพื่อสุขภาพก็ยังคงเป็นกลยุทธ์ที่ได้รับความนิยมจากโรงพยาบาลทั้งภาครัฐ และเอกชน
โดยมีวัตถุประสงค์เพื่อมุ่งเน้นความเป็นผู้เชี่ยวชาญเฉพาะทาง
และแนะนำแพทย์ที่มีความรู้ความชำนาญในด้านนั้นๆ
ส่งผลให้ผู้บริโภคมีทางเลือกที่จะเข้ารับฟังการบรรยายมากขึ้น

โรงพยาบาลเอกชนที่วางตัวว่าเป็นโรงพยาบาลศูนย์เฉพาะทาง
ก็ยังคงให้ความสำคัญเกี่ยวกับการตลาด และการโฆษณาเชิงรุก เช่นโรงพยาบาลยันฮี เป็นต้น

รูปแบบการดำเนินธุรกิจโรงพยาบาลเอกชนในปี 2544
เป็นรูปแบบของการจับกลุ่มทางธุรกิจหรือการร่วมทุนเพื่อเสริมสร้างศักยภาพทางการประกอบการ
ทั้งนี้เพื่อเสริมสร้างความแข็งแกร่งในการดำเนินงาน และสัมพันธ์กับสภาพการแข่งขัน
และการเปลี่ยนแปลงพฤติกรรมของผู้บริโภค

สำหรับโรงพยาบาลในเครือบริษัท ศิครินทร์ จำกัด (มหาชน) จัดได้ว่าเป็นอุตสาหกรรมขนาดกลาง
การรับรักษาผู้ป่วยในโครงการประกันสังคมจะเป็นปัจจัยบวกปัจจัยหนึ่งที่จะทำให้บริษัทฯ
มีรายรับจากสำนักงานประกันสังคมมาใช้หมุนเวียนเสริมสภาพคล่องในการดำเนินงานมากขึ้น
นอกจากนั้นยังช่วยแบ่งเบาภาระในเรื่องของค่าใช้จ่ายคงที่ได้
แต่กระนั้นก็ต้องอาศัยการบริหารจัดการที่มีประสิทธิภาพ และในปี 2544 นี้ โรงพยาบาลรัทรินทร์
ยังรับบริการทางการแพทย์รักษาผู้ป่วยในโครงการ 30 บาท อีกด้วย

3.  การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์

  ข้อมูลเกี่ยวกับวัตถุดิบ

วัตถุดิบที่สำคัญของบริษัทฯ ได้แก่ ยาและวัสดุทางการแพทย์
บริษัทฯมีการสั่งซื้อทั้งยาที่ผลิตภายในประเทศและยาที่ผลิตจากต่างประเทศซึ่งส่วนใหญ่จะซื้อจากตัวแทนจำหน่ายในประเทศซึ่งมีให้เลือกค่อนข้างมาก
การจำหน่ายไม่มีลักษณะเป็นการผูกขาดของผู้จำหน่าย ซึ่งสัดส่วนในการสั่งซื้อ
ยาที่ผลิตในประเทศประมาณ 65 % และยาที่ผลิตต่างประเทศประมาณ 35 %

กำลังการผลิต และปริมาณการผลิต

รพ.รัทรินทร์ รพ.ศิครินทร์ รพ.ศิครินทร์ หาดใหญ่

2542 2543 2544 2542 2543 2544 2542 2543 2544

กำลังการผลิตเต็มที่

- ผู้ป่วยนอก (คน/วัน) 500 600 600 1,000 1,000 1,400 1,200 1,200 1,200

- ผู้ป่วยใน (เตียง/วัน 100 100 100 180 180 180 120 120 120

ปริมาณการผลิตจริง

- ผู้ป่วยนอก (คน/วัน) 286 361 445 788 990 1,233 248 310 333

- ผู้ป่วยใน (เตียง/วัน) 20 20 21 68 78 94 36 46 56

การใช้กำลังการผลิต

- ผู้ป่วยนอก (%) 57.2 60.2 74.33 78.8 99.0 88.1 20.7 25.8 27.8

- ผู้ป่วยใน (%) 20 20 21 37.77 43.3 52.2 30 38.3 46.7

อัตราการเพิ่มของปริมาณการผลิต

- ผู้ป่วยนอก (%) 39.5 26.2 23.5 83.2 25.6 24.5 14.3 25.0 7.4

- ผู้ป่วยใน (%) 5.2 - 5.0 36.0 14.7 20.5 12.5 27.7 21.7

ขั้นตอนและเทคโนโลยีการผลิต การให้ความช่วยเหลือด้านเทคนิคและจัดการ

-   ขั้นตอนการผลิต

  บริษัทฯมีความพร้อมด้านบุคลากรทั้งแพทย์และพยาบาล
  และอุปกรณ์ทางการแพทย์ซึ่งสามารถรองรับการรักษาพยาบาลและบริการผู้ป่วยได้ในทุกแขนง
  ขั้นตอนการให้บริการเป็นไปตามแผนภูมิการผลิต

[]

(ข) ผลกระทบต่อสิ่งแวดล้อม

บริษัทฯ ดำเนินธุรกิจโรงพยาบาล จึงเน้นในเรื่องของการควบคุมความสะอาดมาก
ซึ่งจะมีวัสดุเหลือใช้แบ่งเป็น 2 ประเภทคือ ขยะติดเชื้อ และไม่ติดเชื้อ
สำหรับขยะติดเชื้อสำนักรักษาความสะอาดกรุงเทพมหานคร 2 ดินแดง มารับอาทิตย์ละ 2 ครั้ง
ส่วนขยะไม่ติดเชื้อสำนักงานรักษาความสะอาดเขตพระโขนงมารับอาทิตย์ละ 2 ครั้งเช่นกัน
ส่วนในเรื่องของผ้า โรงพยาบาลจะแยกซักผ้าที่ติดเชื้อในห้องฆ่าเชื้อ ซึ่งมีเครื่องซักและฆ่าเชื้อ 2
เครื่อง นอกจากนั้นโรงพยาบาลศิครินทร์ ยังมีบ่อบำบัดน้ำเสีย ซึ่งจะกำจัดน้ำเสียให้เป็นน้ำดี
ก่อนจะปล่อยออกไปภายนอก โดยตามประกาศกระทรวงวิทยาศาสตร์ เทคโนโลยีและสิ่งแวดล้อม
เรื่องกำหนดมาตรฐานควบคุมการระบายน้ำทิ้งจากอาคารบางประเภทและบางขนาด
ซึ่งอาคารโรงพยาบาลจะถูกจัดอยู่ในประเภท ก คือ สถานพยาบาลที่มีขนาดตั้งแต่ 30 เตียงขึ้นไป
โดยกำหนดมาตรฐานควบคุมการระบายน้ำทิ้งจากอาคารดังนี้

ค่ามาตรฐาน ค่าที่วัดได้ของรพ.

1) ความเป็นกรดและด่าง 5-9 7.20

2) บีโอดี (มิลลิกรัมต่อลิตร) 20 9.50

3) สารแขวนลอย (มิลลิกรัมต่อลิตร) 30 30.00

ไม่มี